DBSK

**DBSK** (**Dong Bang Shin Ki**) (, ), կորեական փոփ-խումբ։ Սկզբնապես խումբը կազմված էր հինգ մասնակիցներից՝ Յու Նոու Յուն Հո, Հիրոու Ջե Ջունգ, Սիա Ջուն Սու, Միկի Յու Չոն, Մաքս Չանգ Մին (այդ ժամանակ խումբն անվանվում էր DBSK (Dong Bang Shin Ki))։ 2010 թվականից խմբի կազմը կրճատվում է մինչև երկու մասնակից՝ Յու Նոու Յուն Հո և Մաքս Չանգ Մին (TVXQ)։ Նրանք մասնագիտանում են պարերում, երգում, դերասանական արվեստում, իսկ նրանց երաժշտությունը փոփ-երաժշտության, R&B-ի, հիփ-հոփի և փոքր քանակով ռոք հնչողության խառնուրդ է։ Խմբի մասնակիցները նորամուտի ժամանակաշրջանից իրենց ներկայացրեցին որպես տաղանդավոր պարողներ և երգիչներ, նրանք առաջատար դիրք են գրավում ասիական շոու-բիզնեսում։ Խմբի Dong Bang Shin Ki (DBSK) (հանգըլ. 동방신기, հանչա. 東方神起) անվանումը թարգմանվում է որպես «Արևելքի Ծագող Աստղեր»։ Նաև նրանք լայն ճանաչում ունեն որպես չինարեն ավանդական 東方神起, պարզեցված 东方神起, Dong Fang Shen Qi (Dōngfāngshénqǐ) չինական երկրպագուների մոտ և Tohoshinki (THSK) Ճապոնիայում։

2008 թվականին, կապված «Purple Line» 16-րդ ճապոնական սինգլի թողարկման հետ, որը առաջին անգամ բարձրանում է Oricon հիթ-շքերթի գագաթին (այսինքն, թողարկումից անմիջապես հետո զբաղեցնում է առաջին հորիզոնականը), DBSK-ն դառնում է հինգերորդ ոչճապոնական ասիական երգիչները և առաջին տղամարդկանց արտասահմանյան խումբը, ում սինգլը դառնում է «համար առաջինը» հիթ-շքերթում։ Նրանց «Dōshite Kimi o Suki ni Natte Shimattandarō?» 23-րդ սինգլի թողարկումից հետո DBSK-ն սահմանում է նոր ռեկորդ, դառնալով երեք սինգլների ունեցող, որոնք առաջին հորիզոնականն են գրավել թողարկումից անմիջապես հետո։ 2009 թվականին, նրանց «Bolero» 25-րդ սինգլի թողարկումով, DBSK-ն գերազանցում է իր սեփական ռեկորդը և դառնում են առաջին ոչճապոնական երգիչները, ովքեր տիրում են «համար առաջին» կարգավիճակով հինգ սինգլների Oricon-ի շաբաթական հիթ-շքերթում։ 2010 թվականին, «Toki o Tomete» 30-րդ սինչլի թողարկումից հետո, DBSK-ն կրկին գերազանցում է սեփական ռեկորդը և դառնում առաջին արտասահմանյան կատարողները, ովքեր տիրում են «համար առաջին» կարգավիճակով ութ սինգլների Oricon-ի շաբաթական հիթ-շքերթում։ 2010 թվականի փետրվարին թողարկվում է նրանց առաջին ճապոնական ալբոմ-հավաքածուն, որն առաջին շաբաթվա ընթացքում վաճառվում է 413 000 օրինակ քանակով։ Դրանով DBSK-ն սահմանում է նոր ռեկորդ արտասահմանյան կատարողների համար առաջին շաբաթվա ընթացքում վաճառքի քանակով, գերազանցելով երգիչ Բոն Ջովիի ռեկորդը, սահմանված 1995 թվականին (379000 օրինակ)։

Դատական հետաքննությունից հետո DBSK-ի երեք մասնակիցներ (Հիրոու Ջե Ջունգ, Սիա Ջուն Սու, Միկի Յու Չոն) 2010 թվականին նորամուտում են Ճապոնիայում որպես JYJ եռյակ, իսկ ավելի ուշ, հոկտեմբերին, թողարկում են «The Beginning» անգլալեզու ալբոմը։ Նույն ժամանակ Յու Նոու Յուն Հոն և Մաքս Չանգ Մինը, ովքեր շարունակում են համագործակցությունը SM Entertainment-ի հետ, շարունակում են իրենց երաժշտական կարիերան TVXQ (Tong Vfang Xien Qi) անվանումով։ Հայտարարվում է, որ խմբի մեջ չեն ավելացվելու նոր անդամներ և այն կվինտետից պաշտոնապես վերափախվում է դուետի։ Դուետի առաջին կորեական ալբոմը՝ «Keep Your Head Down», թողարկվում է 2011 թվականի հունվարի 5-ին, իսկ առաջին ճապոնական սինգլը՝ 2011 թվականի հունվարի 26-ին։

## Խմբի կազմը
### Ընթացիկ կազմ

* ***Չոնգ Յուն Հո*** - Յու Նոու Յուն Հոն (բարիտոն, խմբի առաջատար)
* ***Սիմ Չանգ Մին*** - Մաքս Չանգ Մին (տենոր)

### Նախկին մասնակիցներ
* ***Կիմ Ջուն Սու*** - Սիա Ջուն Սու (տենոր)
* ***Պակ Յու Չոն*** - Միկի Յու Չոն (բաս-բարիտոն)
* ***Կիմ Ջե Ջունգ*** - Հիրոու Ջե Ջունգ (տենոր)

## Մասնակիցների և խմբի մասին հիմնական լրատվություն
[300px|մինի|աջից|DBSK-ն [Թաիլանդում համերգի ժամանակ, 2009 թվական]]
Առաջին անգամ Впервые Dong Bang Shin Ki-ն պաշտոնապես նորամուտել է BoA-ի և Բրիթնի Սփիրսի համերգի ժամանակ, 2003 թվականի դեկտեմբերին (չնայած, իրականում, մինչ այդ նրանք արդեն ելույթ էին ունեցել)։ Նրանք ելույթ ունեցան «Hug» երգով՝ իրենց առաջին սինգլից և «O Holy Night» երգով, կատարված BoA-ի հետ համատեղ։

***DBSK-ի առաջին մասնակիցը*** դարձավ Սիա Ջուն Սուն։12 տարեկան հասակում նա մասնակցություն է ունեցել երիտասարդ տաղանդների որոնման հեռուստատեսյին մրցույթում, որտեղ որպես մրցավար հանդես էին գալիս Մուն Հի Ջուն () և Կանգ Տան ()։ Սիայի վոկալային տվյալները տպավորում են մրցավարներին և նրանք, ընտրելով Ջուն Սուին, սկսում են մասնագիտորեն զբաղվել նրա վոկալի հետ։ Ջուն Սուն իր համար վերցնւմ է «Սիա» կեղծանունը, որովհետև այդ անունը կրճատ հնչում է որպես «Ասիա»։ Նա ցանկանում է հանրահայտ դառնալ այդ անունով ոչ միայն Կորեայում, այլ նաև ամբողջ աշխարհում։

***DBSK-ի երկրորդ մասնակիցը*** դարձավ Յու Նոու Յուն Հոն, ով խմբի կազմի մեջ է ներգրավվում շնորհիվ պարային մրցույթում հաղթանակի։ Մինչ այդ նա եղել է backup-պարող և ռեփ-վոկալիստ կորեական երգչուհի Dana-ի մոտ։ Նաև նա ուղեկցում էր կորաեկան երգիչներին Չինաստանում։ Նա ընտրում է «U-Know» կեղծանունը, որովհետև դա համահունչ էր նրա Յունհո իրական անունի հետ։ Անգլերեն լեզվում «U-Know»-ն հնչում է որպես «Դու գիտես» («You know»)։ Յունհոն հանդիսանում է DBSK-ի առաջատար։

***Երրորդ մասնակիցը***՝ Հիրոու Ջե Ջունգ, լքում է հայրենի Չունգչոնգ Նամդո քաղաքը, որպեսզի մասնակցի SM Entertainment-ի լսումներին։ Սակայն, մինչ խմբի կազմի մեջ ընդգրկվելը, նրան վիճակված էր ճաշակել աղքատություն և սով, իսկ որպեսզի վճարի բնակարանի համար հաշիվները, նա արյուն էր հանձնում։ «Հիրոու» (, «Հերոս») կեղծանունը ընտրվում է շնորհիվ նրա կորեական «Յոնուն» կեղծանվան, որը թարգմանվում է որպես «հերոս»։

Հիրոուն լսումներ է անցնում 5000-անոց լսարանի առջև։ Նա հաղթում է, որովհետև նրա ձայնը լավագույնն էր, որն էլ նրան դարձնում է DBSK-ի մասնակից։

Խմբի ***չորրորդ մասնակիցը***՝ Մաքս Չանգ Մինը, հանդիսանում է DBSK-ի ամենաերիտասարդ անդամը։ Ինչպես և Ջուն Սուի դեպքում, նրա ձայնը շատ է տպավորում մրցավարներին և նրանք ընտրում են նրան։ Նա խմբին միանում է Չհվեգան Չանգ Մին անունով։ Չհվեգան կորեերեն նշանակում է «լավագույն», այդ պատճառով Չանգ Մինը ընտրում է Մաքս () կեղծանունը, որպես այդ բառի անգլերեն տարբերակ։

Խմբի նորամուտից վեց ամիս առաջ նրան է միանում վերջին, ***հինգերորդ մասնակիցը***՝ Միկի Յու Չոնը։ Նա Վիրջինիա (ԱՄՆ) նահանգում ապրել է 4 տարի և ընկել է SM Entertainment շնորհիվ երգի մրցույթում իր հաղթանակի, որից հետո նրան առաջարկում են պայմանագիր ստորագրել SM Entertainment-ի հետ։ Յու Չոնի «Միկի» () կեղծանունը հանջայում (չինական հիերոգլիֆ)՝ 宻器, նշանակում է «Թաքնված Զենք», ինչը խորհրդանշում է Միկիի ցանկությունը լինել թաքնված զենք երաժշտական արտադրությունում։ Նաև, «Միկի» - Յու Չոնի անունն է, երբ նա ապրում էր Վիրջինիայում։

Յու Չոնի կրտսեր եղբայրը՝ Յու Հվան (Ռիկի), 2012 թվականից սկսում է առաջընթաց ունենալ կորեական շու-բիզնեսում որպես դերասան և մոդել։

Նորամուտից երեք ամիս անց Dong Bang Shin Ki-ն սկսում է պարբերաբար առաջին տեղեր զբաղեցնել կորեական երաժշտական հիթ-շքերթներում։ Այդ ժամանակից ի վեր նրանք հանդիսանում են № 1-ը Կորեայում։

DBSK-ի երկրպագուների պաշտոնական ակումբը անվանվում է «Cassiopeia», դա հինգ աստղերից կազմված համաստեղություն է Գալակտիկայում, ինչը խորհրդանշում է խմբի հինգ մասնակիցներին։

Չնայած DBSK խումբը սկզբնապես ունկնդրին ներկայացվում է որպես Ա կապելլա խումբ, խմբի երաժշտության մեծ մասը կազմված է k-pop-ից և j-pop-ից։ Նրանց նորամուտային երգը և «Hug» սինգլը կատարվում են բաբլգամ փոփ ոճով, իսկ նրանց հաջորդ սինգլը՝ «The Way U Are», կետարվում է որպես dance/R&B, որում նրանք օգտագործում են ոճային հանդերձանք և պարարվեստին յուրահատուկ պարային կապեր։ Սակայն, նրանց առաջին ալբոմի 믿어요 (I Believe…) երգը, բալլադ էր։ DBSK-ն առաջին տարին ավարտում է Սուրբծննդյան ալբոմով, որը նույնպես ներառում էր «Jesus, Joy of Man’s Desiring» երգի ա կապելլա տարբերակը։ 2004 թվականին իրենց նորամուտում խումբը ցուցադրում է իրենց երգերի կատարման ոճերի բազմակողմությունը։

Հաջորդող ռելիզներում նրանք չեն հրաժարվում այդ բանաձևից, քանի որ նրանց երկրորդ և երրորդ ալբոմներում նկատվում է ոճերի նման խառնուրդ։ Երկրորդ ալբոմի սինգլները, օրինակ, իրենց մեջ ներառում էին պարային մեղեդայնություն (նրանց առաջին ռելիզը) և բալլադներ (հետագաները)։ Երրորդ ալբոմի սինգլները կազմված էին պարային երաժշտություններից, բալլադներից և փոփ երաժշտության ոճով մեղեդիներից։ Խումբը նաև կատարում է Կորեայում և Ճապոնիայում թողարկված պաշտոնական ալբոմների տրեկների ա կապելլա ձայնագրություններ։ 13-րդ սինգլում, թողարկված Ճապոնիայում, DBSK-ն իր նորամուտային «Hug» սինգլը ձայնավորում է ա կապելլա ոճում և նրանով ելույթ են ունենում իրենց «2nd Live Tour in Japan»-ում։

Այս խմբի երաժշտություն ճապոնական շուկա է ընկնում Հարավային Կորեայից։ Քանի որ խմբի ճապոնական երկրպագուները ավելի հասուն էին, DBSK-ն ձգտում էր ա կապելլա և մեղեդային փոփ երաժշտության կատարման, այլ ոչ թե ծանր և արագ մեղեդիների, որոնք իրենց մեջ էին ներառում ոճային հանդերձանք և բարդ պարային կապեր, որոնք սովորաբար նկատվում են Հարավային Կորեայում նրանց հիթերում։

## Խմբի պատմությունը (2003 թվական - մեր օրեր)
### Նորամուտ (2003 թվական)

Նորամուտից առաջ գոյութուն ուներ խմբի անվանման մի քանի նախնական տարբերակներ։ Յուրաքանչյուր մասնակից պետք է ժամաներ խմբի անվանման գաղափարով։ Երեք առաջարկված տարբերակներից էին «О Jang Yook Bu» (오장육부 - նկատի է ունեցվում մարդկային մարմնի հինգ կենսականորեն կարևոր օրգանները), «Jun Muhk Go» (전설을 먹고 사는 고래 - Կետ, որն ուտում է լեգենդներ) և «Dong Bang Bul Pae» (동방불패 - Ժամանակի մոխիր (Ashes of Time - հանրահայտ չինական ֆիլմ))։ Խումբն ընտրում է Dong Bang Bul Pae անվանումը և խմբի պրոդյուսեր Լի Սու Մանը նույնիսկ թայլտվություն է խնդրում ֆիլմի տնօրենից այդ անվանումը օգտագործելու համար։ Սակայն, հետագայում անվանումը մերժվում է, քանի որ նրա գրումը հիերոգլիֆով (հանջա) գեղագիտորեն գեղեցիկ չէր և խումբը սկսում է անվանվել Dong Bang Shin Ki։

DBSK-ի առաջին բեմելը կայանում է 2003 թվականի դեկտեմբերի 26-ին, BoA-ի և Բրիթնի Սփիրսի համերգին։ Տղաները կատարում են իրենց «Hug» նորամուտային երգը և նաև «O Holy Night» ա կապելլան երգչուհի BoA-ի հետ։ 2004 թվականին իրենց առաջին ալբոմից առաջ DBSK-ն թողարկում է երկու սինգլ («Hug» և «The Way U Are»), որոնք ուղեկցվում էին լուսագրքերով։DBSK-ն կորեական երաժշտական հիթ-շքերթներում առաջին հորիզոնականին հասնում է իրենց նորամուտից արդեն երեք ամիս անց։ Իսկ հոկտեմբերին ըողարկվում է նրանց առաջին ալբոմը՝ «Tri-angle»։

DBSK-ի երկրպագուների պաշտոնական ակումբը անվանվում է «Cassiopeia», դա հինգ աստղերից կազմված համաստեղություն է Գալակտիկայում, ինչը խորհրդանշում է խմբի հինգ մասնակիցներին և գտնվում է Մեծ Արջի թասի կողքին։ Եթե մատները ստեղնաշարին դնես «TVfXQ» խմբի անվանման գլխատառերին, ապա ուրվապատկերները կհիշեցնեն Կասիոպեա համաստեղությունը։

SM Entertainment-ը մի անգամ ցանկանում էր չինացի մասնակից ավելացնել խմբում, դա կբարձրացներ խմբի հանրաճանաչությունը այլ երկրներում (նայիր The 3rd StoryBook - TVfXQ!)։ Սակայն, արդյունքում, այդ գաղափարից հարկ եղավ հրաժարվել երկրպագուների կտրուկ բողոքի արդյունքում, որոնք սպառնում էին բոյկոտել SM Entertainment-ին։

### «Rising Sun» երկրորդ կորեական ալբոմը (2005 թվական)
2005 թվականի ընթացքում DBSK-ն փորձում էր բարձրացնել իր հանրաճանաչությունը Ճապոնիայում։ Խումբն իր պաշտոնական նորամուտը Ճապոնիայում նշում է 2005 թվականի ապրիլի 27-ին «Stay with Me Tonight» սինգլի թողարկումով։ Ավելի վաղ, նույն թվականին, Ճապոնիայոմւ արդեն թողարկվել էին «Hug» սինգլի և նրանց «Tri-angle» առաջին կորեական ալբոմի անգլերեն տարբերակները, սակայն նրանք ունկնդրի կողմից չէին արժանացել բավական ուշադրության։

Այնուամենայնիվ, DBSK-ն շարունակում է աշխատանքները և թողարկում է երկու առանձին սինգլներ՝ «Somebody To Love» և «My Destiny»։ Նույն ժամանակ Կորեայում խումբը թողարկում է իր «Rising Sun» երկրորդ կորեական ալբոմը, որը առաջին տեղն է զբաղեցնում ամսական հիթ-շքերթում և չորրորդ հորիզոնականը տարեկան վաճառքների հիթ-շքերթում, որից հետո խումբն ընկնում է «Լավագույն կատարողների Топ 100»-ի մեջ։ Սակայն այլ երկրներում ալբոմը պաշտոնապես թողարկվում է 2007 թվականին։ Կորեայում ալբոմի թողարկումից մեկ շաբաթ առաջ Ջե Ջունգը կոտրում է ոտքը, որի պատճառով չի կարողանում մասնակցություն ունենալ ալբոմի պրոմո-շրջագայությունում։ Բեմում ելույթ ունենալու և տեսահոլովակների նկարահանումների ժամանակ Ջե Ջունգին փոխարինում է ուրիշ երիտասարդ (ելույթների ժամանակ նրա դեմքին մշտապես կար սև-սպիտակ դիմակ), ով ընտրվում է ենթապարողների շրջանից։

DBSK-ն հետագայում թողարկում է «Show Me Your Love» միավորված սինգլը կորեական «Super Junior» խմբի հետ համատեղ, որը նույնպես նորամուտում էր որպես № 1 կորեական ամսական Top-50 հիթ-շքերթում։ Բացի այդ, DBSK-ի մասնակիցները սկսում են նկարահանվել «Banjun Drama» մինի-դրամաներում։ Յու Չոն և Յու Նոուն հայտնվում են «Nonstop 6» (Rainbow Romance) սերիայի դրվագներում։ Տարվա վերջին DBSK-ն արժանանում է մրցանակի «Լավագույն Երաժշտական Տեսագրություն» անվանակարգում՝ «Rising Sun» տեսահոլովակի համար և «Լավագույն կորեական խումբ» կոչման «Mnet KM Music Video Festival» փառատոնում։

2005 թվականի հունիսի 14-ին DBSK-ն և BoA-ն Լոս Անջելեսի քաղաքագլխի կողմից նշանակվում են ԱՄՆ-ում Հարավային Կորեան ներկայացնող տարվա մեդիամարդ։

### Երրորդ կորեական ալբոմ և արտասահմանյան պրոմո-շրջագայություն (2006 թվական)
Մինչ հայրենիք՝ Հարավային Կորեա, երրորդ ալբոմով վերադառնալը, խումբը փորձում է հանրաճանաչություն ձեռք բերել այլ արևելասիական երկրներում։ DBSK-ն անց է կացնում իր առաջին ասիական շրջագայությունը, ներառելով համերգներ Մալայզիայում և Թաիլանդում։ DBSK-ն առաջին կորեական կատարողներն էին, ովքեր «Rising Sun» շրջագայության շրջանակներում իրենց համերգներով ելույթ են ունեցել Մալայզիայում, «Bukit Jalil»-ում (Putra Indoor մարզադաշտ)։ Շրջագայությունը, ի աջակցություն նրանց «Rising Sun» երկրորդ կորեական ալբոմի, թողարկված 2005 թվականին, շարունակվում է Բանգկոկում (Թաիլանդ)՝ «Impact Arena»-ում։ Այդ շրջագայության ընթացքում կայանում է նաև նրանց առաջին համերգը Հարավային Կորեայում։

Շուտով խումբը հարկադրված է լինում լարված աշխատել առաջին ճապոնական շրջագայության նախապատրաստության համար՝ «Heart, Mind and Soul» առաջին ճապոնական ալբոմի պրամո-շրջագայության համար։ Խմբի մասնակիցները կենտրոնանում են նրանում, որ բարձրացնեն ճապոներեն լեզվի իրենց իմացությունը։ Նույն թվականին DBSK-ն ելույթ է ունենում «A-nation»-ում (ամենամայա ճապոնական ամառային համերգ, կազմակերպված «Avex Trax»-ի կողմից) և թողարկում են հինգ ճապոնական սինգլներ։

DBSK-ն դառնում է առաջին ասիական խումբը, ով շահում է երկու թաիլանդական երաժշտական մրցանակ լավագույն հոլովակի համար («Rising Sun»), «Լավագույն Ասիական Արտիստ» մրցանակ և ևս մի քանի մրցանակներ։ Նրանց «Sky» յոթերորդ ճապոնական սինգլը արժանանում է 6-րպդ հորիզոնականին Oricon-ի շաբաթական հիթ-շքերթում, իսկ «Miss you /„O“‐正・反・合» ութերորդ սինգլը զբաղեցնում է 3-րդ հորիզոնականը Ճապոնիայի շաբաթական հիթ-շքերթում։ Բացի այդ, խումբը երկու անգամ գլխավորում է և կորեական, և ճապոնական հիթ-շքերթները մալայզիական «988» ռադիո-շոուում՝ «Begin» և «Fighting Spirit of Dong Bang» սինգլներով։ Շոուի ունկնդիրներն են կազմում շուրջ 4,2 միլին ունկնդիր և տարածվում է մինչ Սինգապուր։

### Վերադարձ Կորեա
Խումբը վերադառնում է Կորեա 2006 թվականի օգոստոսի վերջին և զբաղվում է «O»-Jung.Ban.Hap. («O»-正.反.合.) երրորդ ալբոմի թողարկման նախապատրաստություններով։ Այն թողարկվում է սեպտեմբերի 29-ին։ Ալբոմի անվանումը թարգմանվում է որպես «Օ-Թեզիս։ Հակաթեզիս, Սինթեզ» և իրենից խորհրդանշում է հասարակության արատները և անկումայնությունը, ինչպես նաև, այն ուղղելու մարդկության հնարավորությունը։ Նրանի հետո, երբ ալբոմը հասնում է առաջին հորիզոնականին կորեական երաժշտական հիթ-շքերթներում, ««O» - Jung.Ban.Hap.»-ը վերահրատարակվում է 2006 թվականին նոյեմբերին։ Վերահրատարակությունում մեծ ուշադրության է արժանացվում երկրորդ շրջագայված երգին՝ Balloons, և դրա հետ կապված խմբի իմիջը որոշակի փոփոխությունների է ենթարկվում։ Նոր ռելիզը պարունակում էր երկու երգերի ռեմայկներ՝ Balloons և Get Me Some, ինչպես նաև White Lie անվանումով նոր երգ, որը գրվել էր մասնակիցներինց մեկի կողմից՝ Սիա Ջուն Սու։ Balloons-ը թեթև փոփ երգ է մանկության անմեղության մասին և զգալիորեն տարբերվում է ««O»-Jung. Ban.Hap.»-ի ծանր տեխնո-բիթերից։ Դա ռեմեյկ է կորեական «Five Fingers» խմբի հին հիթի։ Ենթադրվում էր, որ դա պետք է ավելացնի խմբի երկրպագուների քանակը, չէ որ նոր մշակման մեջ ավագ սերունդը միշտ կարող է ճանաչել սիրելի բնօրինակը։ ««O»- Jung. Ban.Hap.»-ի թողարկումից հետո առաջին ամսվա ընթացքում վաճառվում է ավելի քան 100 000 օրինակ Հարավային Կորեայում, ալբոմը ճանաչվում է 2006 թվականի ամենավաճառվածը։

Նույնպես 2006 թվականին, խմբի մասնակիցները նկարահանվում են «Vacation» մինի սերիալում, հետագայում թողարկված DVD-ով, երրորդ ալբոմի С-տարբերակի հետ միասին։ Աճած հանրաճանաչության և երրորդ ալբոմի հաջողության շնորհիվ, DBSK-ն մասնակցություններ են ունենում կորեական հեռուստատեսության տարբեր շոուներում, օրինակ, X-Man, Heroine 6 և Ya Shim Man Ma։ Հիրոն և Միկին նկարահանվում են «MBC’s Goldfish» կատակերգական շոուում։«All About TVXQ» DVD-ն 2006 թվականի արդյունքներով վաճառքով առաջին տեղն է զբաղեցնում Հարավային Կորեայում, ընդհանուր առմամբ վաճառվում է ավելի քան 47 000 օրինակ։ Այդպիսի հաջողության պատճառով SBS և SM Entertainment համապրոդյուսերները որոշում են ընդունում թողարկել «All About TVXQ»-ի երկրորդ եթերաշրջանը 2007 թվականին։

Խումբը թողարկում է երկու լուսագիրք։ Առաջինը՝ գարնանը, Ճապոնիայում՝ «1st Artist Book - Tomorrow: 000777», երկրորդը՝ 2006 թվականի դեկտեմբերին Կորեայում՝ «Dong Bang Shin Ki - The 3rd Photo Album - 'The Prince in Prague'»։ Նաև այդ թվականը ուդագրավ է դառնում «HISTORY in JAPAN Vol.1» DVD-ի թողարկումով, նվիրված անցած 2005 թվականին Ճապոնիայում խմբի գործունեությանը և մասնակիցներից մեկի մենակատարային նախագծով։ 2006 թվականի սեպտեմբերի 8-ին թողարկվում է երիտասարդ երգչուհի Ջան Լի Ինի «Timeless» նորամուտային սինգլը, որը նա ձայնագրում է Սիա Ջուն Սուի հետ համատեղ։

2006 թվականը նշանավորվում է մի քանի гսկանդալներով՝ կապված խմբի մասնակիցների հետ։ Մամուլ են թափանցում լուրեր Հիրոուի որդեգիր և կենսաբանական ծնողների միջև տարաձայնությունների մասին, հակա-երկրպագուների կողմից խմբի առաջատար Յուն Հոի թունավորման հետ կապված միջադեպը, սկանդալներ, կապված DBSK-ի հաղթանակի հետ Կորեայում գլխավոր երաժշտական մրցանակաբաշխությունում։ Խմբին յուրաքանչյուր «Տարվա Արտիստ» (Daesang) կոչման շնորհումը քննադատության ալիք էր առաջացնում համապատասխան շոուի հասցեին։ «MKMF Music Festival 2006» փառատոնում DBSK-ն արժանանում է չորս մրցանակ, այդ թվում «Լավագույն Խումբ» և «Տարվա Արտիստ»։ «Music Seoul Festival» 16-րդ փառատոնում խումբը հաղթում է երեք մրցանակ, ներառյալ Daesang, ինչը հավասարազոր է «Տարվա Արտիստ» կոչման։ Հետագայում հետևում է ևս մեկ Daesang «Golden Disk Awards 2006» 21-րդ մրցանակաբաշխությունում։ Եվ, վերջապես, խումը վաստակում է «Տարվա լավագույն արտիստ» կոչման «SBS Gayo Awards 2006» մրցանակաբաշխությունում։

## Գործունեություն Ճապոնիայում (2007 թվական)
[225px|մինի|աջից|DBSK-ն [Փարիզում, Ֆրանսիա, 2007 թվական]]
Նրանից հետո, երբ Dong Bang Shin Ki-ն Կորեայում հաղթում է 2006 թվականի երաժշտական մրցանակների մեծամասնությունը, խումբը համարյա մեկ տարով տեղափոխվում է Ճապոնիա և կենտրոնանում է այնտեղ գործունեության մեջ։ 2007 թվականը նշանակալից է «2nd Asia Tour Concert 'O'» երկրորդ ասիական շրջագայության սկզբնավորումով, ինչպես նաև երկրորդ ճապոնական համերգային շրջագայությամբ, որկ սկսվում է «Five in the Black» երկրորդ ճապոնական ալբոմի թողարկումից հետո։ Նաև, խումբը թողարկում է յոթ սինգլ, որոնք, ըստ Oricon հիթ-շքերթի տվյալների, ավելացնում են նրանց հանրաճանաչությունը միջինը 5 %-ով՝ յուրաքանչյուրից հետո (համեմատության համար, 2006 թվականին այդ թիվը եղել է 3 %)։

«Lovin' You» սինգլը, թողարկված 2007 թվականի հունիսի 13-ին, նորամուտում է Oricon-ի շաբաթական հիթ-շքերթի երկրորդ հորիզոնականից և դառնում է նրանց առաջին ճապոնական սինգլը, որն արժանացել է նման հաջողության։ Ոչ պակաս հաջողություն ունեցան նաև հետագա սինգլները՝ «Summer Dream», որը հասնում է առաջին հորիզոնականին ամենօրյա Oricon-ում և դառնում է 2007 թվականի ընթացքում խմբի ամենահաջող սինգլը (112 771 օրինակ վաճառվում է առաջին շաբաթվա ընթացքում), «SHINE / Ride On» կրկնակի սինգլը հոկտեմբերին մեկնարկում է ամենօրյա Oricon-ի երկրորդ հորիզանականից։ Նոյեմբերին խումբը մասնակցություն է ուենում ճապոնացի երգչուհի Կումի Կոդաի հետ համատեղ նախագծում, նրանք միասին թողարկում են «Last Angel» սինգլը, որը երրորդ տեղն է զբաղեցնում շաբաթական Oricon-ում, «Last Angel» երգը մտնում է «Resident Evil: Extinction» ֆիլմի սաունդտրեկների կազմի մեջ։ Կումի Կոդաի հետ համագործակցությունը դրականորեն է անդրադառնում Ճապոնիայի տղամարդ բնակչության շրջանում խմբի հանրաճանաչության վրա։ Նույն ամսին խումբը թողարկում է իր «Forever Love» 14-րդ ճապոնական սինգլը, որը նույնպես մեկնարկում է հիթ-շքերթի երրորդ հորիզոնականից։ 2007 թվականի դեկտեմբերին «Together» սինգլը, որը գլխագիր երգ է հանդիսանում «Cinnamon» անիմացիոն ֆիլմում, մեկնարկում է ամենօրյա հիթ-շքերթի երկրորդ հորիզոնականից։

Ապրիլի սկզբին Japan FM Network ռադիո-ցանցում մեկնարկում է «TVXQ Bigeastation» անվանումով նախագիծ, այդ ռադիոհաղորդման հաղորդավարներն են հանդիսանում խմբի անդամները։

Խումբը Կորեան է ներկայացնում «MTV’s Video Music Awards Japan»-ում և հաղթանակ է տոնում «Best Buzz Asia in Korea» անվանակարգում։ Նաև, խմբի անդամները այցելում են բազմաթիվ երաժշտական զվարճալի շոուներ ճապոնական հեռուստատեսությունում, օրինակ «Hey!Hey!Hey!» և «Utaban»։ Խումբը թողարկում է «HISTORY in JAPAN Vol.2» DVD-ի երկրորդ եթերաշրջանը, 2 լուսագիրք՝ «Dong Bang Shin Ki - 2007 Paris Photobook Special Limited Edition -'Bonjour Paris'» և «2nd Artist Book - SHINE»։ Նաև, երկու մասնակիցներ փորձում են իրենց մենակատարային կարիերայում։ Սիա Ջուն Սուն հրավիրվում է մասնակցություն ունենալ կորեական «Samsung» կոնցերնի «Anycall» մակնիշի նոր հեռաքոսների գովազդին։ Հատուկ կազմավորվում է «Anyband» խումբը, որը կազմված էր չորս հրավիրյալ երաժիշտներից՝ BoA, Սիա Ջուն Սու՝ Dong Bang Shin Ki-ից, Tablo՝ «Epik High»-ից և դազային դաշնակահարուհի Ջին Բորա։ Այդ արշավի շրջանակներում երաժիշտները նկարահանվում են ինը րոպեանոց գովազդային հոլովակում (նկարահանումները իրականցվում էին Բրազիլիայում), որում հնչում են երկու երգ «Anyband»-ի պաշտոնական սինգլից։ 2007 թվականի նոյեմբերի 27-ին Սեուլի «Central City Millennium Hall»-ում կայանում է «Anyband»-ի համերգը, որում, բացի TPL-ից (Talk Play Love) և Promise U-ից, հնչում է նախագծի նոր երգը՝ «Daydream» (գերմանական տրիո «Monrose»-ի «Scream» երգի ռեմեյքը)։ Իսկ 2007 թվականի նոյեմբերի 14-ին թողարկվում է կորեական TSZX The Grace (천상지희 더 그레이스), Ճապոնիայում հայտնի որպես Tenjochiki (TJCK), խմբի առաջին ճապոնական ալբոմը, որի մեջ է մտնում երգ, ձայնագրված Հիրոուի հետ համատեղ՝ «Just For One Day»։

Հարավային Կորեայում 2007 թվականին թողարկվում է ընդամենը մե քանի երգ՝ առաջին թվային սինգլ «여행기» (Yeo Haeng Gi), «A Thousand Years Love Song» (մտնում է կորեական «The Legend» դրամաի սաունդըրեքի մեջ), «하루달» (Harudal) և «All in Vain» («Air City» սերիայի սաունդթրեքից), «한여름의 크리스마스» (One Summer Night’s Christmas) և «Evergreen»։ «Evergreen»-ը հատուկ տեղ է զբաղեցնում երկրպագուների սրտում, քանի որ նրա համար երաժշտությունը գրել է Միկին, իսկ խոսքերը՝ Մաքսը։ Չնայած Հարավային Կորեայում երկարատև բացակայության, հայրենիքում խմբի հանրաճանաչությունը չէր իջնում։ Խումը հյուրի կարգավիճակում հայտնվում էր տարբեր համերգներում, օրինակ, 2007 DREAM Concert և Mnet 20’s Choice Awards մրցանակաբաշխությունում, մասնակիցները նկարահանվում էին կորեական տարբեր հեռուստաշոուներում և երկրպագուների հետ շփվում էին այնպիսի կայքերում, ինչպիսին են Iple և UFOtown, այսպիսով, ամբողջ ժամանակ հիշեցնելով իրենց մասին։ «MTV Korea»-ի կողմից անցկացվող վիրտուալ ընտրությունների ընթացքում խումբը ընտրվում է կորեական երաժշտության նախագահ ավելի քան երեսուն թեկնածուների շրջանակից։ Այդ հաղթանակի պատվին MTV-ն և Boombox-ը դեկտեմբերի 23-ը հայտարարում են «Dong Bang Shin Ki-ի Օր»։ Նաև, խումբը հայտարարվում է Հարավային Կորեայի էլեկտրոնային կառավարության ներկայացուցիչ, որպեսզի աջակցվի նոր համակարգի ներդրումը և երկրի բնակչությունը ծանոթացվի նրա հետ։ Թաիլանդում Dong Bang Shin Ki-ն դառնում է 2007 թվականի վաճառված արտիստները, իսկ նրանց «SHINE / Ride On» սինգլը առաջին հորիզոնականն է զբաղեցնում Channel V Thailand ալիքի «Top 10 of No.1 on Year Chart 2007» ամենամյա հիթ-շքերթում։

## Երրորդ ճապոնական և չորրորդ կորեական շրջագայություններ (2008 թվական)
Խումբը տարին սկսում է «Purple Line» 16-րդ ճապոնական սինգլի թողարկումով, գրված նույն կորեական երգահանի կողմից, ով ստեղծել է նաև նրանց նախկին՝ «Rising Sun» և ««O»-Jung.Ban.Hap.» հիթերը։ 2008 թվականի հունվարին «Purple Line»-ը գլխավորում է Oricon-ի շաբաթական հիթ-շքերթը և դառնում է խմբի առաջին սինգլը, որն այդպիսի հաջողության է հասել Ճապոնիայում։ Նաև Dong Bang Shin Ki-ն դառնում է առաջին տղամարդկանց օտարերկրյա խումբը, որը առաջին տեղն է զբաղեցնում շաբաթական Oricon-ում։ Կորեայում թողարկվում է այդ երգի կորեերեն տարբերակը։ 2008 թվականի հունվարի 22-ին թողարկվում է նրանց երրորդ ճապոնական ալբոմը՝ «T»։ Որպես բոնուս, ալբոմի մեջ ընդգրկվում է «Kiss Shita Mama, Sayonara (Kissしたまま、さよなら)» երգը, որը գրել էին խմբի անդամներ Միկին և Հիրոուն և «Last Angel» երգի նոր տարբերակը։«T»-ն մեկնարկում է Oricon-ի հիթ-շքերթի անմիջապես երկրորդ հորիզոնականից։

«Avex»-ի դուստր ձեռնարկությունը՝ «Rhythm Zone», 2008 թվականին որոշում է փորձել նոր մարկետինգային մարտավարություն Dong Bang Shin Ki-ի համար և 2008 թվականի փետրվար-մարտ ամիսներին ըողարկում է 5 հաջորդական սինգլներ՝ «Two hearts / WILD SOUL» (CHANGMIN from 東方神起), «Runaway / My Girlfriend» (YUCHUN from 東方神起), «If…!? / Rainy Night» (JUNSU from 東方神起), «Close to you / Crazy Life» (YUNHO from 東方神起), «Keyword / Maze» (JEJUNG from 東方神起)։ Յուրաքանչյուր սինգլը ներառում էր մասնակիցներից մեկի մենակատարային ստեղծագործություն և երգ, որը հանդիսանում էր «T» ալբոմի «ТRICK» կոմպոզիցիայի բաղկացուցիչ մասը։

Մարտի 28-ին «Universal Studios Japan»-ը Dong Bang Shin Ki-ին հայտարարում է Ասիայում Բարի կամքի դեսպաններ։ Նաև, 2008 թվականի մարտին, թողարկվում է «HISTORY in JAPAN Vol.3» DVD-ի հերթական եթերաշրջանը։

Ապրիլին թողարկվում է խմբի «Beautiful You / Sennen Koi Uta» (千年恋うた) 22-րդ սինգլը։ Սինգլը առաջին հորիզոանակնն է գրավում Oricon-ի ամենօրյա և շաբաթական հիթ-շքերթներում։ Այսպիսով, խումբը կրկնում է թայվանական «Ouyang Feifei» (歐陽菲菲) խմբի հաջողությունը և դառնում է երկրորդ օտարերկրյա խումբը, որը կարողացել է երկու անգամ հասնել շաբաթական Oricon-ում։

2008 թվականի մայիսին Dong Bang Shin Ki-ն Լոս Անջելեսում (ԱՄՆ) մասնակցություն է ունենում Կորեական Երաժշտության 6-րդ փառատոնին։ Այդ փառատոնում ելույթ ունենալուց հետո մասնակիցները ուղևորվում են Արիզոնա և զբաղվում իրենց «Dong Bang Shin Ki - A Week Holiday» նոր լուսագրքի նկարահանումներով։ Խումբը ելւյթ է ունենում ամենամյա 14-րդ «Dream Concert»-ի փակմանը, որը կայանում է 2008 թվականի հունիսի 7-ին Սեուլի Օլիմպիական մարզադաշտում։ Իսկ հունիսի 12-ին, Պեկինում, ավարտվում է նրանց 2-րդ Ասիական շրջագայությունը։ Համերգներում ներկա են գտնվում ավելի քան 200 000 հանդիսական, շրջագայությունը սկսվում է 2007 թվականի փետրվարի 23-ին Սեուլում և ներառում է 13 համերգներ Թայբեյում, Բանգկոկում, Կուալա Լումպուրում, Շանհայում և Պեկինում։ Եթե ի նկատի ունենանք խմբի երկու ճապոնական շրջագայությունները, որոնք 2007 և 2008 թվականներին հավաքել են 55 000 և 150 000 հանդիսական, համապատասխանաբար, ապա համերգների ընդհանուր այցելությունը կազմել է 390 000 հանդիսական։

2008 թվականի հուլիսի 22-ին Dong Bang Shin Ki-ն դառնում է առաջին օտարերկրյա կատարողները, ովքեր կարողանում են առաջին հորիզոնականը զբաղեցնել շաբաթական Oricon-ում երեք անգամ, երբ թողարկվում է նրանց «Why Did I Fall In Love With You?» (どうして君を好きになってしまったんだろう?) հերթական սինգլը, միայն առաջին շաբաթվա ընթացքում վաճառվում է 68 000 օրինակ։ Նաև, ամռանը, կայանում է «A-Nation» հոբելյանական փառատոնը և խումբը, լինելով «Avex»-ի դեմքը, լինում է հրավիրված կատարողների ցուցակում։ Ճապոնիայում Dong Bang Shin Ki-ն զբաղեցնում է 16-րդ տեղը տղամարդ հանրաճանաչ կատարողների թոփ-ցուցակում՝ ըստ «Yahoo! Japan»-ի տվյալների։

Նաև, Dong Bang Shin Ki-ն ընտրվում է «Lotte Duty Free Shops» (DFS)-ի դեմք։ Lotte DFS-ի ներկայացուցիչը պարզաբանում է, որ խումբը լավ հայտնի է ամբողջ Ասիայում, այդպիսով, Dong Bang Shin Ki դառնում է Lotte Duty Free Shops ցանցի համար ակնհայտ ընտրություն։

Օգոստոսին խումբը վերադառնում է Կորեա, որպեսզի մասնակցություն ունենան «SMTown Live 2008» համերգին։ Նրանց հետ միասին այդ համերգում ելույթ են ունենում BoA-ն և այլ կատարողներ և երգիչներ, ովքեր վերջին ժամանակները հանրաճանաչություն են ձեռք բերել՝ Cheon Sang Ji Hee the Grace, Zhang Liyin, Girls' Generation, Shinee և Super Junior։

2008 թվականի սեպտեմբերի 21-ին Dong Bang Shin Ki-ն ելույթ են ունենում «Giving Young Adults Hopes and Dreams-Fall Mini Concert» աշնանային մինի համերգով, որը նախորդում է նրանց չորրորդ կորեական ալբոմի թողարկմանը։ Համերգը կայանում է Սեուլում։ Իսկ սեպտեմբերի 26-ին թողարկվում է նրանց չորրորդ կորեական ալբոմը՝ «MIROTIC» անվանումով։ Ալբոմի թողարկումը նախապես ծրագրավորված էր սեպտեմբերի 24-ին, սակայն հսկայական քանակի նախապատվերների պատճառով (330 000 օրինակից ավելին), ալբոմի ռելիզը ստիպված են լինում հետաձգել։ Ալբոմն անմիջապես առաջատար դիրքեր է գրավում բազմաթիվ երաժշտական հիթ-շքերթներում։ «MIROTIC»-ը դառնում է ամենավաճառվող ալբոմը Կորեայում 2008 թվականի ընթացքում։ 2009 թվականի հունվարին ալբոմի վաճառքը կազմում է 502 837 օրինակ, ինչը «MIROTIC»-ը դարձնում է առաջին ալբոմը վերջին վեց տարիների թնթացքում, որի վաճառքները գերազանցում են 500 000 օրինակը։

Չորրորդ ալբոմի ճապոներեն տարբերակի «Jumon: MIROTIC» գլխագիր երգը թողարկվում է հոկտեմբերի 15-ին։ Սինգլը դառնում է հինգերորդ սինգլը խմբի համար, որը առաջին հորիզոնականն է զբաղեցնում Oricon-ի ամենօրյա հիթ-շքերթում և չորրորդը, որը հասնում է շաբաթական Oricon-ի առաջին հորիզոնականին։ Այդպիսով, Dong Bang Shin Ki-ն գերազանցում է Ճապոնիայում սեփական ռեկորդը։

2008 թվականի աշնանը կայանում է Միկի Յու Չոնի առաջին մենակատարային նախագիծը, նա հայտնի ճապոնական դիջեյ Մակաիի (DJ Makai) հետ համատեղ ձայնագրում է «Tokyo Lovelight» երգը։ Տարվա վերջին խումբը ձայնագրում է ճապոնական հանրահայտ «One Piece» անիմացիոն սերիալի սաունթրեք «We Are» հանրահայտ երգի քավեր տարբերակը։

2008 թվականի վերջին խումբը մասնակցում է Կորեայի գլխավոր երաժշտական մրցանաբաշխությունների արարողություններին՝ Mnet KM Music Festival և 2008 Golden Disk Awards։ «MKMF Music Festival 2008» փառատոնում DBSK-ն արժանանում է հինգ մրցանակի, այդ թվում և «Daesang»՝ «MIROTIC» տարվա ալբոմի համար։ Այնուհետև հետևում է ևս մեկ «Daesang» (Տարվա Արտիստ) և «Bonsang»՝ «Golden Disk Awards 2008» մրցանակների արարողությունում։

Նույնպես 2008 թվականի վերջին, Dong Bang Shin Ki-ն հրավիրվում է «Kōhaku Uta Gassen Music Festival на New Year’s Eve» անվանումով հեղինակավոր երաժշտական փառատոնին Ճապոնիայում։ Նրանք դառնում են առաջին կորեական խումբը, որը հրավիրվում է այդ միջոցառմանը։ Դա շատ նշանակալից իրադարձություն է Ճապոնիայի երաժշտական աշխարհում և հրավերքի արժանանում են միայն ամենահաջողակ կատարողները։ Դեկտեմբերի 31-ին Dong Bang Shin Ki-ն ելույթ են ուենում և մրցակցում 2008 թվականի լավագույն ճապոնական երաժիշտների հետ։

## Վերադարձ Ճապոնիա, չորրորդ ճապոնական ալբոմ (2009 թվական)
Խմբի «Bolero/Kiss the Baby Sky/Wasurenaide» 25-րդ սինգլը թողարկվում է 2009 թվականի հունվարին և նորամուտում է Oricon-ի առաջին հորիզոնականում, ինչը Dong Bang Shin Ki-ին դարձնում է առաջին և միակ ոչճապոնական ասիական խւմբը, որը հինգ անգամ իր սինգլներով գրավում է առաջին հորիզոնականը շաբաթական Oricon-ում։ «Bolero» երգը օգտագործվում է որպես գլխագիր երգ ճապոնական «Սուբարու» ֆիլմի համար, րում խմբի անդամները խաղում են էպիզոդիկ դերեր։

Խմբի չորրորդ ճապոնական ալբոմը թողարկվում է 2009 թվականի մարտի 5-ին և անվանվում է «~The Secret Code~»։ Ալբոմը նորամուտում է Oricon-ի երկրորդ հորիզոնականում։ «~The Secret Code~»-ի մեջ ներարվում են՝ Doshite Kimi wo Suki ni Natte Shimattan Daro?, We Are!, Bolero, ընդհանուր առմամբ 14 երգ, ինչպես նաև խմբի բոլոր մասնակիցների և նրանց մեծ երկրպագու Սեկին Թսուտոմի տեսաուղերձը։

Չորրորդ ճապոնական համերգային շրջագայությունը հայտարարվում է նույն անվանմամբ, ինչպիսին և ալբոմն է՝ «4th LIVE TOUR 2009 ~ The Secret Code ~»։ Այն սկսվում է մայիսի 4-ին Կոբեում համերգով և ավարտվում է հունիսի 21-ին Նագոայում համերգով։ Համերգային շրջագայության եզրափակիչ ելույթը կայանում է «Tokyo Dome»-ում, ինչը նրանց դարձնում է առաջին կորեական խումբը, ով ելույթ է ունեցել այնտեղ։

«The 3rd Asia Tour MIROTIC»-ը (երրորդ ասիական շրջագայություն) մեկնարկում է փետրվարի 20-ին Սեուլում երեք համերգներով։ Ասիայում խումբն ունենում է 12 համերգ 5 երկրներում՝ Հարավային Կորեա, Պեկին, Շանհայ, Բանգկոկ և Թայբեյ։

26-րդ ճապոնական սինգլ «Survivor»-ի ռելիզը կայանում է 2009 թվականի մարտի 11-ին։ Իսկ 27-րդ ճապոնական սինգլ «Share The World / We Are!»-ը թողարկվւմ է 2009 թվականի ապրիլի 27-ին։ «Stand by U» 28-րդ սինգլը լույս է տեսնում 2009 թվականի հուլիսի 1-ին և մեկներկում է Oricon-ի երկրորդ հորիզոնականից։

Խմբի «4th Live Tour 2009 - The Secret Code - Final in Tokyo Dome» անվանումով «Live DVD»-ին թողարկվում է սեպտեմբերի 30-ին։ Համաձայն DVD-սկավառակների Oricon-ռեյտինգի, վաճառվում է ավելի քան 171 000 օրինակ, ինչը հանդիսանում է նրանց անձնական ռեկորդը այդ դասակարգում վաճառքի քանակով։ Բացի այդ, քսան տարվա ընթացքում առաջին անգամ, երբ ոչճապոնական ասիական կատարողը առաջին տեղն է զբաղեցնում DVD ռեյտինգում, գերազանցելով արտասահմանյան կատարողների նախկին ռեկորդը (The Beatles «Beatles Anthology (Special Price Edition Edition)», թողարկված 2003 թվականի մարտին և Led Zeppelin «Led Zeppelin DVD», թողարկված 2003 թվականի հունիսին և արտասահմանյան կատարողների շրջանում այդ տեղն էր զբաղեցնում 6 տարի և 3 ամիս)։ Բացի դրանից, այդ DVD-ի վաճառքի հիմքում, նրանք գերազանցում են նախնական վաճառքով սեփական ռեկորդը (107 000 օրինակ)։ Նրանց նախկին ռեկորդները ներառում են «3rd Live Tour 2008 - T» DVD-ին, որը թողարկվել էր 2008 թվականի օգոստոսին և որի ընդհանուր վաճառքները կազմել են 112 000 օրինակ և «All About DBSK Сезон 3» DVD-ն, որը վաճառվում է 66 000 օրինակ քանակով։

## 2010 թվական. գործունեության ընդհատում
2010 թվականի հունվարի 27-ին թողարկվում է խմբի «Break Out!» 29-րդ սինգլը, շնորհիվ որի սահմանվում է նոր ռեկորդ։ Այդ սինգլը, ըստ Oricon-ի հաշվարկների, վաճառվում է 256 000 օրինակ քանակով, ինչը գերազանցում է արտասահմանյան արտիստների համար ռեկորդը, որը սահմանվել էր Էլթոն Ջոնի կողմից և պահպանվում էր 12 տարի և 4 ամիս։

Փետրվարին խմբի «With All My Heart - 君 が 踊る, 夏 -» երգը ընտրվում է որպես բացման երգ ճապոնական «君 が 踊る, 夏 / Kimi Ga Odoru, Natsu» ֆիլմի համար, որոը էկրաններին է բարձրանում 2010 թվականի սեպտեմբերին։ 2010 թվականի մարտի 24-ին DBSK-ն թողարկում է «Toki o Tomete» անվանումով նոր սինգլը։

Սակայն, կապված խմբի երեք անդամների կողմից (Հիրոու Ջե Ջունգ, Սիա Ջուն Սու, Միկի Յու Չոն)SM Entertainment-ի դեմ դատական հայցի ներկայացման, 2010 թվականի ապրիլի 3-ին հայտարարվում է, որ «Avex»-ը դադարեցնում է DBSK խմբի բոլոր գործունեությունները Ճապոնիայում և կսկսի օգնել խմբի յուրաքանչյուր անդամին մենակատարային գործունեության մեջ։ 2010 թվականի մայիսի սկզբին հայտարարվում է, որ DBSK-ի երեք անդամներ (Ջե Ջունգ, Ջուն Սու, Յու Չոն) ելույթ կունենան Ճապոնիայում «Thanksgiving Live» ինքնուրույն համերգով, «Tokio Dome»-ում։ Եռյակը ներկայացվում է «Rhythm Zone» ընկերության կողմից և անվանվում էր JYJ (յուրաքանչյւր երգչի անվան առաջին տառով)։ JYJ խումբը ելույթ է ունենում երկու կենդանի շրջագայություններով, հունիսին իրականացնում է չորս համերգ «Tokio Dome»-ում և օգոստոսին ելույթ է ունենում «A-Nation»-ում։ Այնուհետև JYJ եռյակը 2010 թվականի սեպտեմբերին թողարկում է «The…» նորամուտային մինի-ալբոմը, որը նորամուտում է Oricon-ի ալբոմների հատ-շքերթի առաջին հորիզոնականում։ «Thanksgiving Live in Dome concert» անվանումով նրանց համերգի DVD-ին վաճառվում է 116 000 օրինակ քանակով, իսկ նրանց «The…» սկավառակը՝ 140 000 օրինակ, թողարկումից հետո առաջին շաբաթվա ընթացքում, ինչը նրանց թույլ է տալիս առաջին համարի տակ նորամուտել DVD-ների և ալբոմների Oricon-ի շաբաթական հիթ-շքերթում։

2010 թվականի սեպտեմբերին «Avex Entertainment»-ը հայտարարում է Ճապոնիայում JYJ-ի բոլոր գործունեությունների դադարեցման մասին, ինչը կապված էր, համաձայն պաշտոնական հայտարարությունների, Avex-ի և կորեական «CJeS» գործակալության, որը ներկայացնում էր JTJ-ն Հարավային Կորեայում, միջև թյուրիմացությունների հետ։ Այնուամենայնիվ, 2010 թվականի հոկտեմբերին և նոյեմբերին, JYJ-ն ուղևորվում է համաշխարհային շրջագայության Հարավային Կորեայում, Հարավ-Արևելյան Ասիայում և ԱՄՆ-ում ելույթներով, ի նշան աջակցության «The Beginning» անգլալեզու նորամուտային ալբոմի, որը թողարկվում է 2010 թվականի հոկտեմբերի 12-ին, «Ayyy Girl» սինգլի պրոդյուսեր Քանյե Ուեսթի գլխավորությամբ։

2010 թվականի նոյեմբերի 23-ին SM Entertainment-ը հայտարարում է, որ DBSK-ն կվերադառնա որպես դուետ, կազմված Յու Նոու Յուն Հոից և Մաքս Չանգ Մինից և կանվանվի TVXQ (Tong Vfang Xien Qi)։ Ըստ ընկերության խոսքերի, Կորեայի բեմ խմբի վերադարձը տեղի կունենա 2011 թվականի հունվարի վերջին։

2010 թվականի նոյեմբերի 24-ին «Avex Entertainment»-ը, հայտնի նաև որպես «SM Entertainment Japan», հանդես է գալիս Avex-ի հետ նախկինում պայմանագրեր ստորագրած SM ընկերության կատարողների պայմանագրերի վերականգնման մասին հայտարարությամբ։

## Հայց SM Entertainment-ի դեմ
2009 թվականի հուլիսի 31-ին խմբի երեք անդամներ՝ Հիրոու Ջե Ջունգը, Սիա Ջուն Սուն և Միկի Յու Չոնը, Սեուլի Կենտրոնական շրջանային դատարան հայց են ներկայացնում SM Entertainment-ի հետ իրենց պայմանագրերի օրինականության որոշման համար։ Եռյակը իրենց փաստաբանների միջոցով հայտարարություն է տարածում, որ 13-ամյա պայմանագիրը եղել է անտասովոր երկար և, որ խմբի եկամուտները բավարար չափով չեն բաժանվել խմբի անդամների միջև, եկամուտների զգալի չափաբաժինը գնացել է ընկերությանը։ Պայմանագրի ժամկետից շուտ այն խզելու համար տուգանքը պետք է հավասարազոր լինի այն գումարին, ինչը նրանք պետք է վաստակեին SM Entertainment-ի համար պայմանագրի մնացյալ ժամկետի ընթացքում։ Այդ լուրերը բավական էին, որպեսզի SM-ի ակցիաները ընկնեին ավելի քան 10 %-ով, ըստ KOSPI-ի։

Սեուլի Կենտրոնական շրջանային դատարանը որոշումն ընդունում է հօգուտ եռյակի։ Հաստատվում է, որ պայմանագրերը անարդարացի էին և խմբի անդամները զրկված էին եկամտի զգալի մասից՝ հօգուտ ընկերության։ Ի պատասխան դրան, SM Entertainment-ը պրես-կոնֆերենցաի է հրավիրում և հայտարարում, որ հայցը հանդիսանում է խաբեություն և նրա տրման իրական պատճառը եղել է ոչ թե պայմանագրերի անարդարացիությունը և մարդու իրավունքների ոտնահարումը, այլ երեք մասնակիցների ագահությունը և այդ ամենը կոսմետիկական բիզնեսում տղաների չափից ավելի ախորժակի արդյունք է։ Որին եռյակը պատասխանում է հույսով, որ SM Entertainment-ը կհարգի դատարանի որոշումը։

Ի պատասխան հայցի, DBSK խմբի 120 000 երկրպագուներ խնդրագիր են ներկայացնում Սեուլի շրջանային դատարան ընդդեմ SM Entertainment-ի երկարատև պայմանագրերի։ Բացի դրանից, «Cassiopeia» կորեական ֆան-ակումբը նույնպես հայց է ներկայացնում SM Entertainment-ից փոխպատուցում ստանալու՝ «SM Town Live 2010» համերգի չեղարկման համար, քանի որ ընկերությունը և DBSK-ն սկզբնապես հայտարարում էին, որ համերգը կկայանա ինչպես նախատեսված է։ Սակայն, համերգը չեղարկվում է ընկերության կողմից նախատեսված ժամկետից մեկ շաբաթ առաջ։

## 2011 թվական. վերադարձ բեմ
2011 թվականի հունվարի 5-ին, DBSK-ի «Keep Your Head Down» (The special edition) նոր ալբոմը մեկ օրվա ընթացքում վաճառվում է 30 000 օրինակ և առաջին տեղն էր զբաղեցնում «Gaon Chart»-ում երկու շաբաթվա ընթացքում։ Կես տարվա ընթացքում ալբոմի վաճառքի ցուցանիշները, համաձայն «Gaon Chart»-ի, այն դարձնում են առ այսօր Կորեայում տարվա ամենավաճառվածալբոմը՝ 2011 թվականի հունվարից մինչ հունիս վաճառվում է ընդհանուր առմամբ 230 922 օրինակ։ «Keep Your Head Down» ալբոմի վերահրատարակված տարբերակը հիթ-շքերթներում զբաղեցնում է 9-րդ հորիզոնականը։

«Why? (Keep Your Head Down)» ճապոնական սինգլը, թողարկված «Avex Trax»-ի կողմից Ճապոնիայում 2011 թվականի հունվարի 26-ին, առաջին շաբաթվա ընթացքում վաճառվում է 231 000 օրինակ քանակով և սինգլների շրջանում արժանանում է առաջին հորիզոնականին Oricon-ի ամենօրյա, շաբաթական և, այնուհետև, ամենամսյա հիթ-շքերթում։ 2011 թվականի փետրվարի դրությամբ, սինգլը վաճառվել է 283 000 օրինակ քանակով։ Հուլիսի 20-ին դուետը թողարկում է «Superstar» ճապոնական սինգլը, որը վաճառվում է ավելի քան 172 000 օրինակ քանակով և նրան ամսվա վերջին շնորհվում է «ոսկե» կարգավիճակ։
[225px|մինի|աջից|TVXQ-ն «K-pop World Festival» երաժշտական փառատոնում, [2012 թվական, նոյեմբեր]]
TVXQ-ն Ճապոնիայում իր երկու տարվա բացակայությունից հետո ելույթ է ունենում «A-Nation»-ում 2011 թվականին։ «A-nation»-ը անց է կացվում հինգ քաղաքներում, այդ թվում Էհիմեում, Նագոայում, Օսակայում և Տոկիոյում։ Տոկիոյում կենդանի ելույթի ժամանակ TVXQ-ն հանդիսանում է առաջին օտարերկրյա կատարպողները, ովքեր դառնում են «Big Bird» (համերգը փակողներ) «A-Nation»-ում։ Ավելի վաղ նման պատվին արժանացել է Այումի Համասակին, վերջին ութ տարիների ընթացքում։

2011 թվականի սեպտեմբերին Յու Նոու Յուն Հոն և Մաքս Չանգ Մինը SM Entertainment-ի այլ խմբերի հետ մասնակցություն են ունենում «SMTOWN Live In Tokyo»-ում, որն անց էր կացվում «Tokyo Dome»-ում։ Այստեղ խումբը կատարում է իր նախկին և նոր հիթերը՝ «Rising Sun», «Mirotic», «Superstar», «Keep Your Head Down», ինչպես նաև ներկայացնում է իրենց նոր երգը՝ «B.U.T (BE-AU-TY)»։

Երկամյա ընդմիջումից հետո իրենց առաջին ճապոնական ալբոմի թողարկման նախապատրաստությունների ժամանակ «B.U.T (BE-AU-TY)» երգի (ալբոմի սինգլներից մեկը) հոլովակի լրիվ տարբերակը սեպտեմբերի 19-ին տեղադրվում է բազմաթիվ կայքերում։ TVXQ-ի նոր լիարժեք ալբոմը՝ «TONE», թողարկվում է սեպտեմբերի 28-ին։ Վաճառքները կազմում են 105 484 օրինակ առաջին օրը և 205 000 օրինակ շաբաթվա վերջին։ Ալբոմն առաջին հորիզոնականն է զբաղեցնում ճապոնական Oricon հիթ-շքերթում և ամենօրյա, և շաբաթական ռեյտինգում։ Դա TVXQ-ի առաջին լիրաժեք ալբոմն է, որը վստահորեն առաջին տեղն է զբաղեցնում Oricon-ում հոկտեմբեր ամսվա ընթացքում, վաճառքի 285 000 օրինակ ընդհանուր քանակով։ «TONE»-ը RIAJ-ից արժանանում է «պլատինե» սերտիֆիկատի Ճապոնիայում ալբոմի թողարկումից երկու շաբաթ անց և գերազանցում է 11 տարվա ռեկորդը, ինչը TVXQ-ին դարձնում է տղամարդկանց առաջին օտարերկրյա կատարողները, ում ալբոմը Ճապոնիայում հայտնվելուց առաջին շաբաթվա ընթացքում սպառվում է 200 000 օրինակով(նախկին ռեկորդը պատկանում էր Բոն Ջովիին 2000 թվականին)։ Համաձայն RIAJ-ի հաշվարկների, ալբոմի վաճառքները հունվարի 1-ից մինչ սեպտեմբերի 30-ը հաղթահարում են 250 000 ցուցանիշը և «TONE» դառնում է «պլատինե» թողարկումից ընդամենը երեք օր անց։

Սեպտեմբերին TVXQ-ին առաջարկվում է «ընկերական պայմանագիր» ֆրանսիական նորաձև «Lacoste» բրենդի հետ, այդպիսի համագործակցություն առաջին անգամ է առաջարկվում ոմն մեկին Կորեայից։ TVXQ-ն պաշտոնապես սկսում է առաջ մղել բրենդը տարվա վերջին։

TVXQ-ն հոկտեմբերի 3-ին միանում է բազմաթիվ կորեական թոփ-երգիչների հետ Կյոնջուի մարզադաշտում «Hallyu Dream Concert 2011» ելույթի ժամանակ, որտեղ կատարում են «Maximum» և «Keep Your Head Down» երգերը իրենց նոր ալբոմից։ Այդ համերգը եզրափակում էր 3-օրյա «Hallyu Dream» փառատոնը Կյոնջույում, կազմակերպված հենց Կյունջու քաղաքի, Հարավային Կորեայի Մշակույթի և Զբոսաշրջիկության նախարարությունների և Կորեական զբոսաշրջիկական կազմակերպության կողմից «Կորեա այցելության տարվա» շրջանակներում։ Հոկտեմբերի 6-ին համերգը հեռարձակվում էր կենդանի ժամանակի ռեժիմով Mnet հեռուստաալիքում։

Հոկտեմբերի 9-ին TVXQ-ն մասնակցություն է ունենում «Նյու Յորք - Կորեա» փառատոնին, KBS Global ծրագրի շրջանակներում, որպեսզի նշվի ՄԱԿ-ում Կորեայի անդամակցության 20-րդ տարեդարձը։ Փառատոնն անց էր կացվում Նյու Ջերսիում, կենդանի ելույթները ձայնագրվում և ցուցադրվում են հոկտեմբերի 22-ին KBS2 TV-ում։

«SMTOWN Live In New York»-ի շրջանակներում, TVXQ-ն հոկտեմբերի 23-ին ելույթ է ուենում «SM Town» համերգում, Նյու Յորքում, Մեդիսոն Սքուեր Գարդենում։ Այնտեղ մասնակցություն են ունենում նաև SM Entertainment-ի ուրիշ խմբեր, ինչպիսին են SNSD, Super Junior, SHINee, BoA և Kangta։ Նրանք կատարում են ինչպես հին, այնպես էլ երգեր նոր ալբոմից, իրենց ելույթը սկսելով «The Way You Are»/«Mirotic», «Maximum», «Before U Go», «Keep Your Head Down» երգերով և ավարտելով «Rising Sun» երգով։

Հոկտեմբերի 29-ին TVXQ-ը թողարկում է «东方神起 3rd Artist Japanese Book: El Sol» լուսագիրքը, որը առաջին տեղն է զբաղեցնում Oricon-ի գրքերի շաբաթական հիթ-շքերթում, ավելի քան 11 160 գիրք վաճառքի քանակով։ Թողարկումից 5 շաբաթ անց վաճառվում է լուսագրքի 35 473 օրինակ։

TVXQ-ն, նույնպես, փակում էր «2011 K-pop Music Festival» փառատոնը Սիդնեյում, Ավստրալիա, ներկայացված JK Entertainment-ի կողմից նոյեմբերի 12-ին, որտեղ կատարում են երգեր վերջին կորեական «Maximum» ալբոմից, «Before U Go» և «Keep Your Head Down»։

Նրանց «'Winter Rose'» նոր ճապոնական սինգլը թողարկվում է նոյեմբերի 30-ին, որը բնութագրվոմ է որպես «մարգարտե բալլադ», երգ, որը հարմար է ձմեռային ժամանակաշրջանի համար։ այն ընտրում են որպես գովազդ «Seven & i Holdings’s»-ի «Winter Gift - Tohoshinki (Snow Episode)»-ի համար, որտեղ խաղում են անձամբ TVXQ-ն, ցուցադրությունը սկսվում է նոյեմբերի 8-ին։ Դա «Seven & i Holdings»-ի չորրորդ գովազդն էր նկարահանված TVXQ-ի մասնակցությամբ 2011 թվականին։

TVXQ-ն մասնակցություն է ունենում «2011 Winter SMTown – The Warmest Gift» ալբոմին՝ «Sleigh Ride» երգով։ Ալբոմը թողարկվում է 2011 թվականի դեկտեմբերի 13-ին։

«NHK Kouhaku Uta Gassen» պաշտոնական կայքում TVXQ-ն հաստատվում է որպես 62-րդ «NHK Kouhaku Uta Gassen»-ի մասնակիցներներից մեկը, Ճապոնիայում ամենահեղինակավոր մրցանակաբաշխությունը։ TVXQ-ն, կորեական KARA և SNSD մյուս խմբերի հետ միասին, այցելում են մրցանակաբաշխությունը 2011 թվականի դեկտեմբերի 31-ին։ TVXQ-ն արդեն երրորդ անգամ մասնակցություն են ունենում «Kouhaku»-ում, բայց առաջին անգամ որպես դուետ։

2011 թվականին կորեական ալբոմների և ճապոնական սինգլների վաճառքները հասնում են ավելի քան 1 300 000 օրինակ։

## 2012 թվական - ներկա ժամանակներ
TVXQ-ն հայտարարում է իրենց առաջին, վերջին երեք տարիների ընթացքում, մենակատարային շրջագայության մասին Ճապոնիայում 2012 թվականի հունվարին։ Տոմսերը վաճառվում են մեկ րոպեից էլ պակաս ժամանակի ընթացքում։ Դրանից հետո, տոմսերի համար մեծ պահանջարկի պատճառով, ելույթների ժամանակացույցին ավելացվում են ևս մի քանի համերգներ։ Սպասվւմ է, որ շրջագայության ընթացքում նրանք կհավաքեն 500 000 հանդիսական։

«STILL»-ը նույնպես զբաղեցնում է առաջին հորիզոնականը Oricon-ի շաբաթական հիթ-շքերթում, վաճառվում է ընդհանուր առմամբ 138 6654 օրինակ։ Այդ երգը TVXQ-ի 26-րդ սինգլն է, որը ընդգրկվում է Top-10-ի մեջ՝ 2006 թվականին «Sky» սինգլի ժամանակներից ի վեր, գերազանցելով BoA-ի 25 սինգլից բաղկացած ռեկորդը։

## Սկավառակագրություն

## Այլ նախագծեր
* գովազդային հոլովակ և Samsung ընկերության Anycall հեռախոսների գովազդի համար ելույթр - Anyband խումբ (Սիա Ջուն Սուն BoA-ի, Tablo-ի և Jin Bora-ի հետ համատեղ)
* Lotte Seolreim CF song
* Noky Brothers CF - Hahaha (Միկի Յու Չոն և Յու Նոու Յուն Հո, ա կապելլա տարբերակ)
* Pinky CF - օգտագործվել է Amaku Hateshinaku-ի երգը
* Lotte Duty Free CF - So I’m Loving you (Jaejoong/Yoochun/Junsu feat Big Bang, Rain, Song Seung Heon, Park Yong Ha, Ji Sung, Kang Ji Hwan)

## Այլ աշխատանքներ
### Ֆոտոալբոմներ

## Ֆիլմագրություն
Ֆիլմեր և դորամաներ, որոնցում նկարահանվել են խմբի բոլոր հինգ մասնակիցները.
* 2005 - *Banjun Drama*
* 2006 - *Վտանգավոր սեր* (Dangerous Love)
* 2006 - *Արձակուրդներ* (Vacation)
* 2006 - *Ժամադրություն Երկիր մոլորակի վրա* (Dating on Earth)

Ֆիլմեր և դորամաներ, որոնցում նկարահանվել է Մաքս Չանգ Մինը.
* 2010 - *Աթենաս - պատերազմի աստվածուհի* (Goddess of War) (հրավիրված հյուր, 4 վերջին դրվագներ)
* 2011 - *Դրախտային ռանչո* (Paradise Ranch) (գլխավոր դեր)
* 2011 - *Եղիցի Շոու* (Welcome to the Show) (էպիզոդիկ դեր)
* 2012 - *Վերցրու ոսկին և փախիր* (Ogon O Daite Tobe) (երկրորդ պլանի դեր)
* 2014- *Միմի* (գլխավոր դեր)
* 2015 - *Գիտնական, ով զբոսնում է գիշերը* (գլխավոր դեր)

Ֆիլմեր և դորամաներ, որոնցում նկարահանվել է Յու Նոու Յուն Հոն.
* 2005 - *Ծիածանային սիրավեպ* (Rainbow Romance) (հրավիրված հյուր)
* 2009 - *Ճշգրիտ փոխանցում* (Heading to the Ground) (գլխավոր դեր)
* 2011 - *Եղիցի Շոու* (Welcome to the Show) (էպիզոդիկ դեր)
* 2011 - *Պոսեյդոն* (Poseidon) (երկրորդ պլանի դեր)
* 2013 - *Ինքնասիրության թագուհի* (Queen of Ambition) (երկրորդ պլանի դեր)
* 2013 - *Կատարիր քալյ. բռնիր պահը* (երկրորդ պլանի դեր)
* 2014 - *Գիշերային դետքի օրագիրը* (գլխավոր դեր)

Ֆիլմեր և դորամաներ, որոնցում նկարահանվել է Հիրոու Ջե Ջունգը. 
* 2004 - *38-րդ զուգահեռական* (Taegukgi) (էպիզոդիկ դեր)
* 2010 - *Դժվար է ազնիվ լինել* (Sunao ni Narenakute) (գլխավոր դեր)
* 2010 - *Երկնային փոստատար* (Telecinema: Heaven's Postman) (գլխավոր դեր)
* 2011 - *Պաշտպանել բոսին* (Protect the Boss) (գլխավոր դեր)
* 2011 - *Երկնային փոստատար (ճապոնական հրատարակություն)* (Tengoku e no Yuubin Haitatsunin) (գլխավոր դեր)
* 2012 - *Շնագայլը գալիս է* (Jackal is coming) (գլխավոր դեր)
* 2012 - *Դոկտոր Ջին. Ճանապարհորդություն ժամանակի մեջ* (Time Slip Doctor Jin) (երկրորդ պլանի դեր)
* 2014 - *Եռանկյունի* (գլխավոր դեր)

Ֆիլմեր և դորամաներ, որոնցում նկարահանվել է Միկի Յու Չոնը.
* 2005 - *Ծիածանային սիրավեպ* (Rainbow Romance) (հրավիրված հյուր)
* 2010 - *Սկանդալ Սոնգյունգվանում* (Sungkyunkwan Scandal) (գլխավոր դեր)
* 2011 - *Միսս Ռիփլի* (Miss Ripley) (գլխավոր դեր)
* 2012 - *Արքայազն, ով ապրում է տանիքին* (Rooftop Prince) (գլխավոր դեր)
* 2012 - *Ես կարոտում են քեզ* (I Miss You) (գլխավոր դեր)
* 2014 - *Երեք օր* (գլխավոր դեր)
* 2014 - *Ծովային մառախուղ* (գլխավոր դեր)
* 2015 - *Աղջիկ, ով տեսնում է բույրը* (գլխավոր դեր)

Ֆիլմեր և դորամաներ, որոնցում նկարահանվել է Սիա Ջուն Սուն.
* 2011 - *Կնոջ բույրը* (Scent of a Woman) (էպիզոդիկ դեր, 5-րդ սերիա)

## Համերգներ և շրջագայություններ
### Ասիական շրջագայություններ
* 2006 - Rising Sun 1st Asia Tour
* 2007-2008 - The 2nd Asia Tour 'O'
* 2009 - The 3rd Asia Tour Mirotic

### Ճապոնական շրջագայություններ
* 2006 - 1st Live Tour 2006: Heart, Mind and Soul
* 2007 - Tohoshinki 2nd Live Tour 2007: Five in the Black
* 2008 - Tohoshinki 3rd Live Tour 2008: T
* 2009 - Tohoshinki 4th Live Tour 2009: The Secret Code
* 2012 - Tohoshinki Tone Tour
* 2013 - Tohoshinki Time Tour
* 2014 - Tohoshinki Tree Tour

### Համաշխարհային շրջագայություններ
* 2012-2013 - TVXQ! Live World Tour Catch Me

## Մրցանակներ և պարգևներ

## Ծանոթագրություններ

## Արտաքին հղումներ
* Պաշտոնական կայքեր Ասիայում. Կորեական  Ճապոնական Չինական
* Tohoshinki Bigeastation (Radio) 
* Bigeast Official Fanclub
* KoME World - TVXQ Section 
* J!-ENT 500-page booklet and interview: «TVXQ and their Worldwide Fandom» 
* Iple DBSK 
* Iple U-Know Yunho 
* Iple Hero JaeJoong 
* Iple Micky Yuchun 
* CyWorld Micky Yuchun
* CyWorld Hero JaeJoong 

Կատեգորիա:2003 հիմնադրված երաժշտական խմբեր
Կատեգորիա:S.M. Entertainment
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր